               EUROPOS KOMISIJA
            Briuselis, 2021 12 22
            COM(2021) 833 final
            2021/0439(NLE)

            Pasiūlymas
            TARYBOS SPRENDIMAS
            kuriuo Sąjungos vardu panaikinamas Tarybos sprendimas (ES) 2016/394 dėl konsultacijų su Burundžio Respublika pagal Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo 96 straipsnį procedūros baigimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Padėčiai Burundyje pablogėjus prieš 2015 m. birželio ir liepos mėn. įstatymų leidžiamosios valdžios ir prezidento rinkimus, Europos Sąjunga nusprendė, kad Burundžio Respublika nesilaiko AKR ir ES partnerystės susitarimo
                     1
                   9 straipsnyje nurodytų esminių elementų, susijusių su žmogaus teisėmis, demokratija ir teisine valstybe.

                  Po konsultacijų, surengtų 2015 m. gruodžio 8 d. Briuselyje pagal AKR ir ES partnerystės susitarimo 96 straipsnį, Europos Sąjunga atsižvelgė į Burundžio Vyriausybės pateiktus atsakymus ir įsipareigojimą paaiškinti iškeltus klausimus ir paspartinti tam tikrus teismo procesus. Vis dėlto Europos Sąjunga manė, kad pareikštose pozicijose nebuvo išsamiai atsakyta į klausimą dėl esminių partnerystės su Burundžio Respublika elementų nesilaikymo. Be to, jose nebuvo tinkamai sureaguota į 2015 m. spalio 17 d. ir lapkričio 13 d. Afrikos Sąjungos Taikos ir saugumo tarybos priimtus sprendimus, visų pirma dėl poreikio skubiai užmegzti tikrą ir įtraukų, Arušos susitarimu pagrįstą dialogą.

                  2015 m. lapkričio 13 d. Tarybos sprendimu 2016/394 konsultacijos buvo užbaigtos ir imtasi to sprendimo priede nurodytų atitinkamų priemonių
                     2
                  . Be kita ko, sustabdyta tiesiogiai Burundžio administracijai ar institucijoms skiriama finansinė parama ar lėšų išmokėjimas (įskaitant paramą biudžetui).

               2020 m. vykstant taikiam politiniam pereinamajam procesui buvo galiausiai išrinktas Prezidentas É. Ndayishimiye ir paskirta nauja vyriausybė, ir ES pažymėjo teigiamus pokyčius, kaip antai:

               ·su Burundžiu konstruktyviai bendradarbiaujama vykdant politinį dialogą pagal AKR ir ES partnerystės susitarimo 8 straipsnį;

               ·Vyriausybė deda pastangas remti taiką ir stabilumą, imasi priemonių geram valdymui ir žiniasklaidos laisvei gerinti; priimtos deklaracijos dėl žmogaus teisių, teisinės valstybės ir kovos su nebaudžiamumu;

               ·susitarta dėl veiksmų plano („Feuille de route“), į kurį įtraukti Burundžio Vyriausybės įsipareigojimai, susiję su Tarybos sprendimu 2016/394 žmogaus teisių, teisingumo ir teisinės valstybės srityse, nuomonės ir spaudos laisvės srityse, gero valdymo srityje, taikos, saugumo ir demokratijos srityse, verslo aplinkos klausimais, aplinkos ir biologinės įvairovės srityse;

               ·į Burundį savanoriškai grįžta daug pabėgėlių;

               ·vėl bendradarbiaujama su tarptautine bendruomene ir kaimyninėmis šalimis.

                  Atsižvelgdami į šią pažangą ir įsipareigojimus, atstovybės vadovai 2021 m. gegužės 19 d. ataskaitoje išsakė nuomonę, kad Tarybos sprendimo 2016/394 priede nurodytos atitinkamos priemonės nebereikalingos, ir rekomendavo jas panaikinti.

                  Vis dėlto vykdant politinį dialogą su Burundžiu pagal AKR ir ES partnerystės susitarimo 8 straipsnį ir toliau turėtų būti keliami šie klausimai:

               ·būtinas darnaus vystymosi pagrindas – gero valdymo, teisinės valstybės principo laikymosi, žmogaus teisių ir verslo aplinkos gerinimas;

               ·politinių kalinių išlaisvinimas ir opozicijos narių bei pilietinės visuomenės atstovų grįžimas; siekiant susitaikymo turi būti atverta politinė erdvė ir atsižvelgiama į jos dalyvių nuomonę;

               ·tolesnės pastangos stiprinti žiniasklaidos laisvę;

               ·mažinama savavališko suėmimo atvejų; atitinkamos valdžios institucijos turi geriau kontroliuoti politiškai susijusias smurtines grupuotes („Imbonerakure“), be to, turi būti užtikrinama didesnė Nacionalinės žvalgybos tarnybos (SNR) tam tikros veiklos atskaitomybė ir skaidrumas; teismų sistemos reforma, valstybės ir valdančiosios partijos atskyrimas;

               ·pagarba pilietinės visuomenės / NVO nepriklausomybei.

                  Todėl šio pasiūlymo tikslas – panaikinti Tarybos sprendimą 2016/394 ir nebetaikyti atitinkamų priemonių, nustatytų konsultacijų pagal AKR ir ES partnerystės susitarimo 96 straipsnį išvadose.

               •Suderinamumas su toje pačioje politikos srityje galiojančiomis nuostatomis

                  Šis pasiūlymas dera su nuostatomis, galiojančiomis toje pačioje politikos srityje, būtent:

               ·2017 m. birželio 8 d. naujuoju Europos konsensusu dėl vystymosi „Mūsų pasaulis, mūsų orumas, mūsų ateitis“
                  3
               ;

               ·Visuotine Europos Sąjungos užsienio ir saugumo politikos strategija;

               ·2020 m. kovo 9 d. Bendru komunikatu Europos Parlamentui ir Tarybai „Visapusiškos strategijos su Afrika kūrimas“
                  4
               ;

               ·2020–2024 m. ES veiksmų planu žmogaus teisių ir demokratijos srityje
                  5
               ;

               ·2012 m. ES strategine programa žmogaus teisių ir demokratijos srityje
                  6
               ;

               ·2020 m. lapkričio 25 d. Trečiuoju ES lyčių lygybės veiksmų planu
                  7
               .

                  ES bendradarbiavimas pagrįstas Darbotvarke iki 2030 m. ir DVT, Paryžiaus susitarimu ir Adis Abebos veiksmų darbotvarke.

                  Pasiūlymu bus sudarytos sąlygos visapusiškai įgyvendinti šių dokumentų nuostatas, nes bus galima bendradarbiauti su Burundžio Vyriausybe ir, vykdant atnaujintą nuolatinį politinį dialogą, toliau stebėti susirūpinimą keliančius klausimus.

                •Suderinamumas su kitomis Sąjungos politikos sritimis

                  Pasiūlymas dera su išorės veiksmams svarbiais 2019–2024 m. Komisijos prioritetais: Žaliojo kurso, skaitmeninės transformacijos ir duomenų technologijų, tvaraus augimo ir deramo darbo vietų aljansų, geresnio migracijos valdymo, migracijos srities partnerystės, taip pat valdymo, taikos ir saugumo. Jis taip pat dera su 2016 m. Visuotine Europos Sąjungos užsienio ir saugumo politikos strategija.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Taryboje susirinkusių valstybių narių vyriausybių atstovų vidinio susitarimo dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą
                     8
                  , priedo 3 straipsnis ir persvarstyto Kotonu susitarimo
                     9
                   96 straipsnis.

               •Subsidiarumas

                  Šio pasiūlymo tikslų valstybės narės negali deramai pasiekti vienos – dėl jų masto ir poveikio jų būtų geriau siekti Sąjungos lygmeniu.

               •Proporcingumo principas

                  Šia iniciatyva siekiama Sąjungos išorės veiksmų tikslo ir prisidedama prie politinio prioriteto „ES kaip stipresnė pasaulinio masto veikėja“. Ji atitinka ES politikos nuostatas šioje ir kitose susijusiose Sąjungos politikos srityse. Panaikinus šį sprendimą bus sudarytos sąlygos atnaujinti įprastus ES ir Burundžio santykius ir, naudodamasi visomis turimomis partnerystės priemonėmis, ES kartu su kitais tarptautiniais partneriais rems tęstines Burundžio Vyriausybės pastangas stabilizuoti ir konsoliduoti demokratines institucijas, skatinti gerbti žmogaus teises, gero valdymo ir teisinės valstybės principus ir įgyvendinti veiksmų plane („Feuille de route“) prisiimtus įsipareigojimus toliau gerinti padėtį šiose srityse, kartu palaikydami politinį dialogą, kuriuo bus skatinama tarpusavio atskaitomybė.

               •Priemonės pasirinkimas

                  Pasiūlymą teikia Komisija, susitarusi su Sąjungos vyriausiuoju įgaliotiniu užsienio reikalams ir saugumo politikai, laikydamasi atitinkamoms priemonėms, nurodytoms Tarybos sprendimo 2016/394 priede, priimti pasirinktos procedūros. Kitų teisinių priemonių, kuriomis būtų galima pasiekti šio pasiūlymo tikslą, nenumatyta.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Šis pasiūlymas parengtas atsižvelgiant į minėtąją ES atstovybės Burundyje vadovų ataskaitą, apsvarstytą 2021 m. gegužės 25 d. Afrikos darbo grupėje (COAFR darbo grupėje) ir 2021 m. gegužės 28 d. Afrikos, Karibų ir Ramiojo vandenyno valstybių grupės darbo grupėje (AKR darbo grupėje). COAFR darbo grupės nariai pripažino teigiamus pokyčius ir pareiškė pritariantys atitinkamų priemonių panaikinimui, kartu pabrėždami, kad svarbu toliau skatinti Burundžio Vyriausybę tęsti pažangą žmogaus teisių, teisinės valstybės ir valdymo srityse. AKR darbo grupės nariai pareiškė pritariantys COAFR darbo grupės diskusijų rezultatams ir pabrėžė, kad, norint sudaryti palankesnes sąlygas tolesnei pažangai, svarbu toliau taikyti ribojamąsias priemones
                     10
                   atitinkamiems asmenims.

               •Poveikio vertinimas

                  Manoma, kad panaikinus atitinkamas priemones bus stiprinamas ES ir Burundžio tarpusavio pasitikėjimas ir normalizuojami santykiai, be to, tai galėtų padėti stiprinti teigiamas tendencijas Burundžio valdžios struktūrose, sudaryti sąlygas politiniam dialogui jautriais klausimais, didinti ES įtaką ir stiprinti ES poziciją Burundyje kitų pasaulio subjektų atžvilgiu.

                  Panaikinus atitinkamas priemones bus galima pasinaudoti 2021–2027 m. daugiamečio orientacinio programavimo suteikiamomis galimybėmis skatinti siekti pažangos žmogaus teisių, teisinės valstybės ir valdymo srityse.

               •Pagrindinės teisės

               Be to, pagal Tarybos sprendimą 2015/1763
                  11
                bus toliau taikomos ribojamosios priemonės asmenims, subjektams ar organizacijoms, kenkiantiems demokratijai arba trukdantiems siekti politinio padėties Burundyje sprendimo.

               4.POVEIKIS BIUDŽETUI

                  Poveikio biudžetui nėra.

               5.KITI ELEMENTAI

                  Šiuo pasiūlymu numatoma panaikinti atitinkamas priemones, išvardytas Tarybos sprendimo 2016/394 priede, tačiau ribojamosios priemonės pagal Tarybos sprendimą 2015/1763 taikomos toliau ir, jei reikės, bus peržiūrėtos, kaip numatyta tame sprendime.

                  COAFR darbo grupės nariai paragino surengti diskusiją dėl Jungtinių Tautų tyrimo komisijos Burundyje tolesnio darbo. Po šios diskusijos JT žmogaus teisių taryba, remdamasi ES iniciatyva parengta rezoliucija
                     12
                  , nusprendė, tęsiant Tyrimo komisijos veiklą, parengti konkrečiai šaliai skirtus stebėsenos įgaliojimus – paskirti specialųjį pranešėją žmogaus teisių padėties Burundyje klausimais.

               2021/0439 (NLE)

               Pasiūlymas

               TARYBOS SPRENDIMAS

               kuriuo Sąjungos vardu panaikinamas Tarybos sprendimas (ES) 2016/394 dėl konsultacijų su Burundžio Respublika pagal Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo 96 straipsnį procedūros baigimo

               EUROPOS SĄJUNGOS TARYBA,

               atsižvelgdama į Europos Sąjungos sutartį,

               atsižvelgdama į Sutartį dėl Europos Sąjungos veikimo,

               atsižvelgdama į Afrikos, Karibų ir Ramiojo vandenyno valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (toliau – Kotonu susitarimas)
                  13
               , ypač į jo 96 straipsnio 2 dalies a punkto ketvirtą pastraipą,

               atsižvelgdama į Taryboje susirinkusių valstybių narių vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą
                  14
               , ypač į jo 3 straipsnį,

               atsižvelgdama į Komisijos pasiūlymą,

               kadangi:

               (1)pagal 2000 m. birželio 23 d. Kotonu pasirašyto Afrikos, Karibų jūros bei Ramiojo vandenyno valstybių grupės ir Europos bendrijos bei jos valstybių narių partnerystės susitarimo (su pakeitimais
                  15
                ir pratęsimais
                  16
               ) 96 straipsnį vykusios konsultacijos su Burundžio Respublika užbaigtos Tarybos sprendimu (ES) 2016/394
                  17
                ir, Komisijai pateikus pasiūlymą, su kuriuo sutiko Sąjungos vyriausiasis įgaliotinis užsienio reikalams ir saugumo politikai, imtasi to sprendimo priede nurodytų atitinkamų priemonių;

               (2)2020 m. gegužės mėn. visuotinių rinkimų paskatintas taikus politinis pereinamasis procesas suteikė Burundžio gyventojams naujų vilčių, o Burundžiui – naujų progų ir galimybių plėtoti santykius su partneriais;

               (3)Sąjunga pripažino paskesnius teigiamus pokyčius, kurių Burundžio Vyriausybė pasiekė žmogaus teisių, gero valdymo ir teisinės valstybės srityse, ir veiksmų plane („Feuille de route“) prisiimtus įsipareigojimus toliau gerinti padėtį šiose srityse;

               (4)suformuota vyriausybė, pasiryžusi įgyvendinti reformas, kurios būtinos šalies vystymuisi ir stabilumui užtikrinti, taip pat padaryta vilčių teikianti pažanga įgyvendinant įsipareigojimus, nustatytus Sprendime (ES) 2016/394;

               (5)atsižvelgiant į Komisijos vertinimą ir susitarus su Sąjungos vyriausiuoju įgaliotiniu užsienio reikalams ir saugumo politikai, Sprendimo (ES) 2016/394 priėmimo priežastys, išdėstytos tame sprendime, nebeegzistuoja. Todėl tas sprendimas turėtų būti panaikintas Sąjungos vardu;

               (6)tebėra neišspręstų problemų žmogaus teisių, gero valdymo ir teisinės valstybės srityse, todėl reikia, kad Burundžio valdžios institucijos toliau siektų pažangos, be kita ko, įgyvendindamos veiksmų planą ir palaikydamos politinį dialogą su ES;

               (7)padėtis Burundyje tebėra trapi ir išrinktosioms valdžios institucijoms reikia tarptautinių partnerių paramos, kad jos galėtų įgyvendinti šalies reformų programą ir vystymosi darbotvarkę;

               (8)Europos Sąjunga kartu su kitais tarptautiniais partneriais turėtų remti tęstines nacionalinių valdžios institucijų pastangas stabilizuoti ir konsoliduoti demokratines institucijas, skatinti gerbti žmogaus teises, gero valdymo ir teisinės valstybės principus ir įgyvendinti veiksmų plane prisiimtus įsipareigojimus toliau gerinti padėtį šiose srityse,

               PRIĖMĖ ŠĮ SPRENDIMĄ:

               1 straipsnis

               Sprendimas (ES) 2016/394 panaikinamas Sąjungos vardu.

               2 straipsnis

               Šis sprendimas įsigalioja jo priėmimo dieną

               Priimta Briuselyje

                     Tarybos vardu

                     Pirmininkas

                     (1)

                        Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytas 2000 m. birželio 23 d. Kotonu (OL 2000 L 317, 2000 12 15, p. 3). AKR ir ES partnerystės susitarimas buvo iš dalies pakeistas 2005 m. birželio 25 d. Liuksemburge pasirašytu susitarimu (
                  OL L 209, 2005 8 11, p. 27
                  ) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3). AKR ir ES partnerystės susitarimo taikymas pratęstas 2019 m. gruodžio 17 d. AKR ir ES ambasadorių komiteto sprendimu Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (OL L 001, 2020 1 3, p. 3) su pakeitimais, padarytais 2020 m. gruodžio 4 d. AKR ir ES ambasadorių komiteto sprendimu Nr. 2/2020 (OL L 420, 2020 12 14, p. 32) ir 2021 m. lapkričio 26 d. AKR ir ES ambasadorių komiteto sprendimu Nr. 3/2021 (OL L 441, 2021 12 9, p. 3), iki 2022 m. birželio 30 d. arba iki naujojo AKR ir ES partnerystės susitarimo įsigaliojimo arba laikino taikymo pradžios, atsižvelgiant į tai, kuri data ankstesnė.

                     (2)

                        2016 m. kovo 14 d. Tarybos sprendimas 2016/394 dėl konsultacijų su Burundžio Respublika pagal Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo 96 straipsnį procedūros baigimo (OL L 73, 2016 3 18, p. 90).

                     (3)

                        Tarybos, Taryboje posėdžiavusių valstybių narių vyriausybių atstovų, Europos Parlamento ir Komisijos bendras pareiškimas dėl naujojo Europos konsensuso dėl vystymosi „Mūsų pasaulis, mūsų orumas, mūsų ateitis“ (OL C 210, 2017 6 30, p. 1).

                     (4)

                        Bendras komunikatas Europos Parlamentui ir Tarybai „Visapusiškos strategijos su Afrika kūrimas“ (JOIN(2020) 4 final).

                     (5)

                        Bendras komunikatas Europos Parlamentui ir Tarybai „ES veiksmų planas žmogaus teisių ir demokratijos srityje“ (JOIN/2020/5 final).

                     (6)

                        ES strateginė programa ir ES veiksmų planas (COUNCIL 11855/12).

                     (7)

                        Bendras komunikatas Europos Parlamentui ir Tarybai „Trečiasis ES lyčių lygybės veiksmų planas. Vykdant ES išorės veiksmus įgyvendinama plataus užmojo lyčių lygybės ir moterų įgalėjimo darbotvarkė“ (JOIN/2020 17 final).

                     (8)

                        Taryboje susirinkusių valstybių narių vyriausybių atstovų vidinis susitarimas dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (OL L 317, 2000 12 15, p. 376).

                     (9)

                        Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytas 2000 m. birželio 23 d. Kotonu (OL 2000 L 317, 2000 12 15, p. 3). AKR ir ES partnerystės susitarimas buvo iš dalies pakeistas 2005 m. birželio 25 d. Liuksemburge pasirašytu susitarimu (OL L 209, 2005 8 11, p. 27) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3). AKR ir ES partnerystės susitarimo taikymas pratęstas 2019 m. gruodžio 17 d. AKR ir ES ambasadorių komiteto sprendimu Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (OL L 001, 2020 1 3, p. 3) su pakeitimais, padarytais 2020 m. gruodžio 4 d. AKR ir ES ambasadorių komiteto sprendimu Nr. 2/2020 (OL L 420, 2020 12 14, p. 32) ir 2021 m. lapkričio 26 d. AKR ir ES ambasadorių komiteto sprendimu Nr. 3/2021  (OL L 441, 2021 12 9, p. 3), iki 2022 m. birželio 30 d. arba iki naujojo AKR ir ES partnerystės susitarimo įsigaliojimo arba laikino taikymo pradžios, atsižvelgiant į tai, kuri data ankstesnė.

                     (10)

                        2015 m. spalio 1 d. Tarybos sprendimas (BUSP) 2015/1763 dėl ribojamųjų priemonių atsižvelgiant į padėtį Burundyje (OL L 257, 2015 10 2, p. 37).

                     (11)

                        2015 m. spalio 1 d. Tarybos sprendimas (BUSP) 2015/1763 dėl ribojamųjų priemonių atsižvelgiant į padėtį Burundyje (OL L 257, 2015 10 2, p. 37).

                     (12)

                        Žmogaus teisių taryba, žmogaus teisių padėtis Burundyje, A/HRC/48/16.

                     (13)

                        Partnerystės susitarimas tarp Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių, pasirašytas 2000 m. birželio 23 d. Kotonu (OL 2000 L 317, 2000 12 15, p. 3). AKR ir ES partnerystės susitarimas buvo iš dalies pakeistas 2005 m. birželio 25 d. Liuksemburge pasirašytu susitarimu (
                  OL L 209, 2005 8 11, p. 27
                  ) ir 2010 m. birželio 22 d. Uagadugu pasirašytu susitarimu (OL L 287, 2010 11 4, p. 3). AKR ir ES partnerystės susitarimo taikymas pratęstas 2019 m. gruodžio 17 d. AKR ir ES ambasadorių komiteto sprendimu Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį (OL L 001, 2020 1 3, p. 3) su pakeitimais, padarytais 2020 m. gruodžio 4 d. AKR ir ES ambasadorių komiteto sprendimu Nr. 2/2020 (OL L 420, 2020 12 14, p. 32) ir 2021 m. lapkričio 26 d. AKR ir ES ambasadorių komiteto sprendimu Nr. 3/2021  (OL L 441, 2021 12 9, p. 3).

                     (14)

                        Taryboje susirinkusių valstybių narių vyriausybių atstovų vidinis susitarimas dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (OL L 317, 2000 12 15, p. 376).

                     (15)

                        Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).

                     (16)

                        2019 m. gruodžio 17 d. AKR ir ES ambasadorių komiteto sprendimas Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2020/2] (OL L 1, 2020 1 3, p. 3) su pakeitimais, padarytais 2020 m. gruodžio 4 d. AKR ir ES ambasadorių komiteto sprendimu Nr. 2/2020, kuriuo iš dalies keičiamas AKR ir ES ambasadorių komiteto sprendimas Nr. 3/2019 patvirtinti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2020/2052] (OL L 420, 2020 12 14, p. 32) ir 2021 m. lapkričio 26 d. AKR ir ES ambasadorių komiteto sprendimą Nr. 3/2021, kuriuo iš dalies keičiamas AKR ir ES ambasadorių komiteto sprendimas Nr. 3/2019 priimti pereinamojo laikotarpio priemones pagal AKR ir ES partnerystės susitarimo 95 straipsnio 4 dalį [2021/2175] (OL L 441, 2021 12 9, p. 3).

                     (17)

                        2016 m. kovo 14 d. Tarybos sprendimas (ES) 2016/394 dėl konsultacijų su Burundžio Respublika pagal Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimo 96 straipsnį procedūros baigimo (OL L 73, 2016 3 18, p. 90).


               EUROPOS KOMISIJA
            Briuselis, 2021 11 19
            COM(2021) 698 final
            2021/0363(BUD)

            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo pagal Prancūzijos paraišką „GF/2021/005 FR/Airbus“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo (EGF) finansinės paramos taisyklės nustatytos 2021 m. balandžio 28 d. Europos Parlamento ir Tarybos reglamente (ES) 2021/691 dėl Europos prisitaikymo prie globalizacijos padarinių fondo atleistiems darbuotojams (EGF), kuriuo panaikinamas Reglamentas (ES) Nr. 1309/2013
                  1
                (toliau – EGF reglamentas).

               2.2021 m. liepos 26 d. Prancūzija pateikė paraišką „EGF/2021/005 FR/Airbus“ dėl finansinės paramos iš EGF, nes Prancūzijoje buvo atleisti bendrovės „Airbus“ darbuotojai.

               3.Įvertinusi šią paraišką, Komisija, laikydamasi visų taikytinų EGF reglamento nuostatų, padarė išvadą, kad EGF finansinės paramos suteikimo sąlygos yra įvykdytos.

               PARAIŠKOS SANTRAUKA

                        EGF paraiška

                        EGF/2021/005 FR/Airbus

                        Valstybė narė

                        Prancūzija

                        Susijęs (-ę) regionas (-ai) (NUTS
                           2
                         2 lygmuo)

                        Pietų Pirėnai

                        (FRJ2)

                        Luaros kraštas

                        (FRG0)

                        Paraiškos pateikimo data

                        2021 m. liepos 26 d.

                        Paraiškos gavimo patvirtinimo data

                        2021 m. rugpjūčio 9 d.

                        Prašymo pateikti papildomos informacijos data

                        2021 m. rugpjūčio 9 d.

                        Papildomos informacijos pateikimo terminas

                        2021 m. rugsėjo 13 d.

                        Vertinimo atlikimo terminas

                        2021 m. lapkričio 24 d.

                        Intervencijos kriterijus

                        EGF reglamento 4 straipsnio 2 dalies a punktas

                        Pagrindinė įmonė

                        „Airbus“

                        („Airbus SE“)

                        Susijusių įmonių skaičius

                        1

                        Ekonominės veiklos sektorius (-iai)

                        (NACE 2 red. skyrius)
                           3

                        30 skyrius (Transporto įrangos gamyba)

                        Ataskaitinis laikotarpis (keturių mėnesių):

                        2020 m. lapkričio 1 d.–2021 m. kovo 1 d.

                        Atleistų darbuotojų skaičius ataskaitiniu laikotarpiu (a)

                        508

                        Atleistų darbuotojų skaičius prieš ataskaitinį laikotarpį ar po jo (b)

                        0

                        Bendras atleistų darbuotojų skaičius (a + b)

                        508

                        Bendras reikalavimus atitinkančių paramos gavėjų skaičius

                        508

                        Bendras tikslinių paramos gavėjų skaičius

                        297

                        Individualiems poreikiams pritaikytoms paslaugoms skirtas biudžetas (EUR)

                        4 406 194

                        EGF paramai
                           4
                         įgyvendinti skirtas biudžetas (EUR)

                        0

                        Bendras biudžetas (EUR)

                        4 406 194

                        EGF parama (85 proc.) (EUR)

                        3 745 264

               PARAIŠKOS VERTINIMAS

               Procedūra

               4.Prancūzija paraišką „EGF/2021/005 FR/Airbus“ pateikė 2021 m. liepos 26 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai
                  5
               . Komisija patvirtino gavusi paraišką ir 2021 m. rugpjūčio 9 d. paprašė, kad Prancūzija pateiktų papildomos informacijos. Papildoma informacija pateikta per 25 darbo dienas nuo prašymo gavimo, pratęsus terminą 10 darbo dienų tinkamai pagrįstu Prancūzijos prašymu. 50 darbo dienų terminas, iki kurio gavusi tinkamai užpildytą paraišką Komisija turėtų baigti pareiškėjo atitikties EGF finansinės paramos suteikimo sąlygoms vertinimą, baigiasi 2021 m. lapkričio 24 d.

               Paraiškos atitiktis reikalavimams

               Susijusios bendrovės ir paramos gavėjai

               5.Paraiška yra susijusi su „Airbus“ („Airbus SE“) padalinio „Airbus Commercial“ (toliau – „Airbus Commercial“) 508 darbuotojais, kurie sudaro ekonominį ir socialinį vienetą (angl. Economic and Social Unit, ESU)
                  6
                ir kurių veikla nutrūko. „Airbus“ vykdo veiklą ekonomikos sektoriuje, kuris priskiriamas prie NACE 2 red. 30 skyriaus (Transporto įrangos gamyba). Bendrovė atleido darbuotojus NUTS 2 lygmens regionuose – Pietų Pirėnuose (FRJ2) ir Luaros krašte (FRG0).

               Intervencijos kriterijai

               6.Šią paraišką Prancūzija pateikė laikydamasi EGF reglamento 4 straipsnio 2 dalies a punkte nustatytų intervencijos kriterijų, pagal kuriuos per keturių mėnesių ataskaitinį laikotarpį nutraukiama ne mažiau kaip 200 valstybės narės įmonės darbuotojų veikla, įskaitant tiekėjų ir tolesnės gamybos grandies įmonių atleistus darbuotojus ir (arba) savarankiškai dirbančius asmenis, kurių veikla nutrūko.

               7.Šios paraiškos ataskaitinis keturių mėnesių laikotarpis: 2020 m. lapkričio 1 d.–2021 m. kovo 1 d. Šiuo laikotarpiu atleisti 508 „Airbus“ darbuotojai.

               Atleistų darbuotojų ir veiklą nutraukusių asmenų skaičiaus apskaičiavimas

               8.Atleistų darbuotojų veiklos nutraukimas ataskaitiniu laikotarpiu pradėtas skaičiuoti nuo darbdavio individualaus įspėjimo apie darbuotojo atleidimą arba darbo sutarties nutraukimą dienos.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 508.

               Įvykių, dėl kurių asmenys atleisti iš darbo ir nutraukė veiklą, aprašymas

               10.Padalinys „Airbus Commercial Aircraft“ yra pagrindinis komercinių orlaivių gamintojas. Kai dėl COVID-19 pandemijos visame pasaulyje žlugo komercinė aviacija, ypač keleivinių skrydžių srityje, padalinys „Airbus Commercial Aircraft“ susidūrė su didžiuliais sunkumais.

               11.Dėl per pandemiją įvestų bendrų kelionių suvaržymų nuosmukį patyrė didžioji sektoriaus dalis. Be to, dėl po pandemijos užklupusios ekonomikos krizės sumažėjo daugumos transporto klientų perkamoji galia, ir jie buvo priversti atsisakyti kelionių oro transportu.

               12.Dauguma komercinių oro vežėjų paskelbė arba įgyvendino masinio restruktūrizavimo planus siekdami išsaugoti įmonių veiklą, kol sektorius visiškai atsigaus. „Airbus“ atstovų nuomone, to nesitikima iki 2025 m.
                  7

               13.Įgyvendinant oro vežėjų restruktūrizavimo planus daugelis orlaivių buvo nurašyti pirma laiko, o naujų orlaivių įsigijimo planai sustabdyti arba atšaukti. Dėl gausios orlaivių pasiūlos galiausiai krito orlaivių pardavimo kainos
                  8
               .

               14.„Airbus“ komercinių orlaivių gamyba sudarė 67 proc. bendros „Airbus“ apyvartos
                  9
               . Nuo 2020 m. balandžio mėn. teko koreguoti gamybos planus atsižvelgiant į krizinę situaciją. Dėl to gamybos lygis sumažėjo trečdaliu
                  10
               .

               15.Tam, kad veiksmingiau išnaudotų darbo jėgą po staigių gamybos planų pokyčių, „Airbus“ turėjo įgyvendinti restruktūrizavimo planą. Pagal visai įmonei taikomą kolektyvinę sutartį
                  11
                vien Prancūzijoje panaikintos 4 248 pareigybės
                  12
               .

               16.Kovodama su pandemijos padariniais, „Airbus“ visų pirma pasinaudojo Prancūzijoje priimtų naujų teisės aktų dėl nepaprastosios padėties nuostatomis
                  13
               . Remiantis šiomis nuostatomis, bendrovės gali laikinai paskirti savo darbuotojus dirbti kitoms bendrovėms. „Airbus“ šį klausimą išsprendė paskirdama savo darbuotojus dirbti kituose jai pavaldžiuose subjektuose ir išorės bendrovėse. Todėl susijusių darbuotojų nereikėjo atleisti.

               17.Prancūzijos valdžia pradėjo įgyvendinti programą sektoriui paremti
                  14
               . Pasinaudojusi šia Prancūzijos valdžios suteikta parama, „Airbus“ galėjo išsaugoti dar 500 aukštos kvalifikacijos inžinierių darbo vietų.

               18.Derybose dalyvaujančios šalys taip pat susitarė parengti programą dėl pagalbos darbuotojams, norintiems savanoriškai nutraukti savo darbo santykius su „Airbus“.

               19.Siekdama susidoroti su ekonomikos krize, kurią sukėlė COVID-19 pandemija, Prancūzijos valdžia taip pat pradėjo įgyvendinti laikinąją programą dėl ilgalaikės veiklos ne visą darbo dieną
                  15
               , pagal kurią su sunkumais susidūrusios įmonės gali sutrumpinti savo darbuotojų darbo laiką. Pasinaudojusi šia programa „Airbus“ išsaugojo dar 1 502 darbo vietas.

               20.Nepaisant to, kad pavyko išsaugoti nemažai darbo vietų, bendrovei teko atleisti 2 246 darbuotojus.

               Tikėtinas darbuotojų atleidimo poveikis vietos, regiono ar šalies ekonomikai ir užimtumui

               21.Prancūzijos valdžios institucijos aiškina, kad susiję regionai buvo ypač paveikti ekonomikos krizės po COVID-19 pandemijos. Net ir prieš krizę abiejuose regionuose didėjo nedarbo lygis. Luaros krašte nedarbo lygis nuo 6,8 proc. 2008 m. pakilo iki 8,5 proc. 2018 m. Oksitanijoje (Pietų Pirėnų regione) per tą patį laikotarpį nedarbo lygis išaugo nuo 8,8 proc. iki 10,7 proc. Nuo 2018 m. nedarbo lygis pradėjo šiek tiek mažėti, tačiau tada smogė 2021 m. ekonomikos krizė. Pirmąjį 2021 m. ketvirtį Luaros krašte nedarbo lygis siekė 6,9 proc., o Oksitanijoje – 9,4 proc.
                  16

               22.Tikėtina, kad ypač Oksitanijoje darbuotojų atleidimai turės didelį poveikį darbo rinkai ir ekonomikai. Tulūzos miestas ir aplinkinė teritorija yra didelis Europos aviacijos klasteris. Sektoriuje dirba 110 000 žmonių. Šis regionas yra labai priklausomas nuo svarbiausio regiono sektoriaus – aeronautikos. „Airbus“ yra didžiausias privatus regiono darbdavys. Tikėtina, kad 35 proc. sumažinti „Airbus“ gamybos planai turės itin rimtų pasekmių viso sektoriaus užimtumui, daugeliui tiekėjų ir kt.
                  17

               23.Oksitanijos atveju, nepaisant to, kad didelė atleistų darbuotojų dalis turi aukštąjį išsilavinimą, apie 31 proc. atleistų darbuotojų yra vyresni nei 50 m., todėl jiems sudėtinga vėl įsidarbinti. Tačiau regionas įsitvirtino kaip svarbi startuolių ekosistema, kurioje paramos gavėjams atsiveria galimybės pradėti savo verslą
                  18
               .

               24.Luaros krašte aviacijos krizės poveikis vietos ekonomikai ir darbo rinkai turėtų būti mažiau nuostolingas dėl didelio regiono ekonomikos įvairinimo. Deja, aeronautikos inžinieriai ir technikai turi mažai galimybių įsidarbinti šiame krašte. Tikimasi, kad daugiau galimybių atsiras jūrų sektoriuje arba atsinaujinančiosios energijos srityje, tačiau šiuose sektoriuose norintiems įsidarbinti atleistiems darbuotojams prireiks persikvalifikuoti. Oksitanijoje įsidarbinti naujuose sektoriuose ar pareigose gali trukdyti darbuotojų amžius. 11 proc. atleistų darbuotojų yra vyresni nei 55 m.
                  19

               Pokyčiams ir restruktūrizavimui numatyti skirtos ES kokybės sistemos taikymas

               25.Prancūzija nurodė, kaip buvo atsižvelgta į Pokyčiams ir restruktūrizavimui numatyti skirtoje ES kokybės sistemoje išdėstytas rekomendacijas. Remiantis Prancūzijos darbo kodeksu, bendrovė in bonis (t. y. ne likviduojama), kurioje dirba 1 000 ar daugiau darbuotojų, privalo sumokėti visas papildomų aktyvių darbo rinkos priemonių išlaidas dėl organizacijos restruktūrizavimo atleistiems darbuotojams. Valdžios institucijų intervencija numatoma tik baigus taikyti darbuotojus atleidžiančios bendrovės teikiamas priemones.

               26.Prancūzijos valdžios institucijos nustatė, kad „Airbus“ taiko itin sudėtingą sistemą pokyčiams atpažinti ir numatyti, ypač atsižvelgiant į tam tikrų darbuotojų įgūdžių ir kompetencijų poreikį bei bendrą darbuotojų poreikį
                  20
               . Darbuotojų ir profesinės sąjungos atstovai aktyviai dalyvauja rengdami organizacinius planus siekiant prisitaikyti prie pokyčių. Nors pandemijos ir po jos užklupusios krizės poveikis sektoriui buvo staigus, „Airbus“ galėjo pasinaudoti jau esama konsultacijų su darbuotojų ir profesinės sąjungos atstovais sistema ir aptarti restruktūrizavimo planą, taikytiną krizinėje situacijoje.

               27.Prancūzija informavo, kad „Airbus“ yra bendrovė in bonis (t. y. ne likviduojama), kurioje dirba 1 000 ar daugiau darbuotojų, ir yra parengusi išsamų aktyvių darbo rinkos priemonių paketą, skirtą padėti atleistiems darbuotojams. Bendradarbiaudama su konsultacijų įstaiga dėl atleistųjų iš darbo įsidarbinimo, „Airbus“ įsteigė informacinį centrą pavadinimu „Mobility Pathways“, į kurį iš karto gali kreiptis atleidžiami darbuotojai. Šiame informaciniame centre darbuotojai ne tik gauna pradinę konsultaciją apie galimus sprendimus, bet ir tolimesnę pagalbą siekiant pasinaudoti mokymo priemonėmis ar rasti naują darbą.

               Nacionalinių ar Sąjungos fondų finansuojamų veiksmų papildomumas

               28.Prancūzijos valdžios institucijos patvirtino, kad toliau nurodytos EGF finansuojamos priemonės nebus taip pat remiamos pagal kitas Sąjungos finansines priemones.

               Tvarka, pagal kurią konsultuojami tiksliniai paramos gavėjai ar jų atstovai arba socialiniai partneriai, vietos ir regioninės valdžios institucijos

               29.Prancūzija nurodė, kad suderintas individualiems poreikiams pritaikytų paslaugų paketas parengtas konsultuojantis su darbuotojais ir Sąjungos atstovais. Po daugybės tiek šalies, tiek tarptautiniu lygmeniu vykusių „Airbus“ ir susijusių darbuotojų bei Sąjungos atstovų susitikimų ir derybų
                  21
                abi derybose dalyvavusios šalys nustatė galimus būdus siekiant sušvelninti tiesioginį poveikį darbuotojams ir sukurti priemonių padėti atleistiems darbuotojams paketus. Vidaus derybos prasidėjo 2020 m. birželio 30 d. ir baigėsi 2020 m. spalio 15 d.

               Tiksliniai paramos gavėjai ir siūlomos priemonės

               Tiksliniai paramos gavėjai

               30.Apskaičiuota, kad priemonėmis pasinaudos 297 atleisti darbuotojai. Šių darbuotojų pasiskirstymas pagal lytį, amžiaus grupę ir išsilavinimo lygį:

                        Kategorija

                        Bendras
                           numatomų paramos gavėjų skaičius

                        Lytis:

                        Vyrai:

                        236

                        (79,5 proc.)

                        Moterys:

                        61

                        (20,5 proc.)

                        Nebinarinio lytiškumo asmenys

                        0

                        (0,0 proc.)

                        Amžiaus grupė:

                        Jaunesni nei 30 metų asmenys:

                        35

                        (11,8 proc.)

                        30–54 metų asmenys:

                        222

                        (74,7 proc.)

                        Vyresni nei 54 metų asmenys:

                        40

                        (13,5 proc.)

                        Išsilavinimo lygis

                        Pagrindinis ar žemesnis išsilavinimas
                           22

                        0

                        (0,0 proc.)

                        Vidurinis
                           23
                         arba aukštesnis nei vidurinis išsilavinimas
                           24

                        150

                        (50,5 proc.)

                        Tretinis išsilavinimas
                           25

                        147

                        (49,5 proc.)

               Siūlomos priemonės

               31.Priemonės, kurioms Prancūzijos valdžios institucijos prašo bendro finansavimo iš EGF, yra bendro individualiems poreikiams pritaikytų priemonių paketo, kurį susijusiems darbuotojams siūlo darbuotojus atleidžianti bendrovė, dalis. Tačiau EGF finansavimas gali būti skiriamas tik toms priemonėms, kurios viršija teisinius darbuotojus atleidžiančios bendrovės įsipareigojimus ir kurios nurodytos toliau:

               –Veiklos pradžios dotacijos: Šios priemonės tikslas – remti paramos gavėjus, ketinančius pradėti verslą, kiekvienam paramos gavėjui skiriant 15 000 EUR veiklos pradžios dotaciją. Suinteresuoti darbuotojai gali teikti paraiškas pagal veiklos pradžios schemą ir prašyti dotacijos per šešis mėnesius nuo dalyvavimo schemoje pradžios. Nustatyto dydžio dotacija mokama pateikus įrodymą, kad verslo veikla yra įregistruota. Visą procesą valdo „Mobility Pathways“ informacinis centras, kuris teikia informaciją apie tai, kaip pateikti paraišką, tikrina ir tvirtina verslo planus bei priima galutinį sprendimą dėl dotacijos skyrimo. Jei paramos gavėjai kuria bendrą verslą, kiekvienam paramos gavėjui skiriama visa suma.

               –Verslo kūrimo mokymai: Ši priemonė skirta paramos gavėjams, kurie užsiregistravo dalyvauti veiklos pradžios schemoje. Išsamūs mokymai siūlomi tiems, kurie ketina pradėti savo verslą.

               –Išmokos išlaidoms, susijusioms su verslo kūrimo mokymais: Verslo kūrimo mokymuose dalyvaujantiems paramos gavėjams gali būti kompensuojamos apgyvendinimo, maitinimo, transporto išlaidos, taip pat išlaidos galimoms vertimo paslaugoms ir pan.

               –Atlygio skirtumo kompensavimas: Šios priemonės tikslas – skatinti priimti naują darbo pasiūlymą, net jei naujasis atlyginimas yra mažesnis nei ankstesniame darbe. Didžiausia išmoka per mėnesį yra 350 EUR ir yra mokama iki 12 mėnesių.

               32.Prancūzija informavo, kad darbuotojus atleidžianti bendrovė savo darbuotojams siūlo mokymus, kurių metu ypatingas dėmesys skiriamas skaitmeniniams įgūdžiams ir įgūdžiams, reikalingiems efektyvaus išteklių naudojimo ekonomikoje, lavinti. Todėl nebūtina tokių horizontalių įgūdžių struktūrinė sklaida, kaip nurodyta EGF reglamento 7 straipsnio 2 dalyje. Tačiau, atsiradus konkrečių mokymų poreikiui, tokie mokymai galėtų būti pasiūlyti.

               33.Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių.

               34.Prancūzija pateikė reikiamą informaciją apie veiksmus, kurie atitinkamai įmonei privalomi pagal nacionalinės teisės aktus arba kolektyvines sutartis. Patvirtinta, kad EGF finansinė parama tokių veiksmų nepakeis.

               Biudžeto sąmata

               35.Bendros numatytos išlaidos – 4 406 194 EUR; šią sumą sudaro tik prie individualių poreikių pritaikytų paslaugų išlaidos; į ją neįtrauktos parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos.

               36.Bendra iš EGF prašomos finansinės paramos suma yra 3 745 264 EUR (85 proc. visų išlaidų).

               37.Nacionalinio išankstinio finansavimo arba bendro finansavimo šaltinis yra „Airbus“.

                        Priemonės

                        Numatomas dalyvių skaičius

                        Numatomos išlaidos vienam dalyviui
                        (EUR)
                           26

                        Numatomos visos išlaidos

                        (EUR)
                           27

                        Prie individualių poreikių pritaikytos paslaugos (priemonės pagal EGF reglamento 7 straipsnio 2 dalies a punktą)

                        Veiklos pradžios dotacijos (prime création d’entreprise)

                        217

                        15 000

                        3 255 000

                        Verslo kūrimo mokymai (formation création d’entreprise)

                        275

                        3 974

                        1 092 902

                        Tarpinė suma (a):

                        Prie individualių poreikių pritaikytų paslaugų paketo procentinė dalis

                        –

                        4 347 902

                        (98,7 proc.)

                        Išmokos ir paskatos (priemonės pagal EGF reglamento 7 straipsnio 2 dalies b punktą)

                        Išmokos išlaidoms, susijusioms su verslo kūrimo mokymais (allocation frais annexes formation création d’entreprise)

                        21

                        724

                        15 199

                        Atlygio skirtumo kompensavimas (indemnité différentielle de salaire)

                        22

                        1 959

                        43 093

                        Tarpinė suma (b):

                        Prie individualių poreikių pritaikytų paslaugų paketo procentinė dalis:

                        –

                        58 292

                        (1,3 proc.)

                        Veikla pagal EGF reglamento 7 straipsnio 5 dalį

                        1. Parengiamoji veikla

                        –

                        0

                        2. Valdymas

                        –

                        0

                        3. Informavimas ir viešinimas

                        –

                        0

                        4. Kontrolė ir ataskaitų teikimas

                        –

                        0

                        Tarpinė suma (c):

                        Bendrų išlaidų procentinė dalis:

                        –

                        0

                        (0 proc.)

                        Visos išlaidos (a + b + c):

                        –

                        4 406 194

                        EGF parama (85 proc. visų išlaidų)

                        –

                        3 745 264

               38.Lentelėje nurodytiems veiksmams, kaip ir veiksmams pagal EGF reglamento 7 straipsnio 2 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Prancūzija patvirtino, kad šie veiksmai taikomi su sąlyga, jog tiksliniai paramos gavėjai patys aktyviai dalyvautų darbo paieškos ar mokymo veikloje.

               39.Prancūzija patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 22 000 EUR vienam paramos gavėjui.

               Išlaidų tinkamumo finansuoti laikotarpis

               40.Prie individualių poreikių pritaikytas paslaugas tiksliniams paramos gavėjams Prancūzija pradėjo teikti 2020 m. lapkričio 1 d. Todėl išlaidos šioms priemonėms bus tinkamos finansuoti EGF lėšomis nuo 2020 m. lapkričio 1 d. ir 24 mėnesius nuo finansavimo sprendimo įsigaliojimo datos.

               41.Prancūzija nesinaudoja galimybe prašyti lėšų parengiamajai, valdymo, informavimo ir viešinimo, kontrolės ir ataskaitų teikimo veiklai.

               Valdymo ir kontrolės sistemos

               42.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Prancūzija pranešė Komisijai, kad finansinę paramą valdys Darbo, užimtumo, profesinio mokymo ir socialinio dialogo ministerijos tarnyba Délégation générale à l’emploi et à la formation professionnelle (DGEFP), visų pirma skyrius Mission Fonds national de l'emploi (DGEFP – MFNE). Mokėjimus atliks DGEFP skyrius Mission des Affaires Financières (DGEFP – MAFI). Commission interministérielle de coordination des contrôles (CICC) yra EGF Prancūzijos audito institucija. Už priemonių įgyvendinimą bus atsakinga „Airbus“. Šiuo tikslu Prancūzijos valdžios institucijos ir „Airbus“ sudarys partnerystės sutartį.

               Susijusios valstybės narės prisiimti įsipareigojimai

               43.Prancūzija pateikė visas būtinas garantijas, kad:

               –suteikiant galimybę naudotis siūlomais veiksmais ir juos įgyvendinant bus laikomasi vienodo požiūrio ir nediskriminavimo principo;

               –laikomasi nacionalinės ir ES teisės aktuose nustatytų su kolektyviniu atleidimu susijusių reikalavimų;

               –„Airbus“, kuri po darbuotojų atleidimo tęsia veiklą, įvykdė darbuotojų atleidimą reglamentuojančius teisinius reikalavimus ir atitinkamai pasirūpino savo darbuotojais;

               –bus išvengta dvigubo finansavimo,

               –finansinė parama EGF lėšomis atitiks procedūrines ir materialines Sąjungos taikomas valstybės pagalbos taisykles.

               POVEIKIS BIUDŽETUI

               Biudžeto pasiūlymas

               44.EGF didžiausia metinė suma neviršija 186 mln. EUR (2018 m. kainomis), kaip numatyta 2020 m. gruodžio 17 d. Tarybos reglamento (ES, Euratomas) 2020/2093, kuriuo nustatoma 2021–2027 m. daugiametė finansinė programa, 8 straipsnyje
                  28
               .

               45.Išnagrinėjusi paraišką pagal taikytinas EGF reglamento 13 straipsnio 1 ir 2 dalių sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 3 745 264 EUR sumą, atitinkančią 85 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką.

               46.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo, 9 punkte
                  29
               .

               Susiję teisės aktai

               47.Komisija, pateikdama šį sprendimo mobilizuoti EGF lėšas pasiūlymą, Europos Parlamentui ir Tarybai taip pat pateikia pasiūlymą perkelti 3 745 264 EUR sumą į atitinkamą biudžeto eilutę.

               48.Priimdama šį pasiūlymą dėl sprendimo mobilizuoti EGF lėšas, Komisija priėmė sprendimą dėl finansinės paramos, kuris yra finansavimo sprendimas, kaip apibrėžta Finansinio reglamento 110 straipsnyje
                  30
               . Šis sprendimas dėl finansinio įnašo įsigalios tą dieną, kai Komisijai bus pranešta, kad Europos Parlamentas ir Taryba patvirtino biudžeto lėšų perkėlimą.

               2021/0363 (BUD)

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo pagal Prancūzijos paraišką „GF/2021/005 FR/Airbus“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2021 m. balandžio 28 d. Europos Parlamento ir Tarybos reglamentą (ES) 2021/691 dėl Europos prisitaikymo prie globalizacijos padarinių fondo atleistiems darbuotojams (EGF), kuriuo panaikinamas Reglamentas (ES) Nr. 1309/2013
                  31
               , ypač į jo 15 straipsnio 1 dalį,

               atsižvelgdami į 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo
                  32
               , ypač į jo 9 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo atleistiems darbuotojams (EGF) tikslas – rodyti solidarumą ir skatinti deramą ir tvarų užimtumą Sąjungoje, teikiant paramą atleistiems darbuotojams ir savarankiškai dirbantiems asmenims, kurių veikla nutrūko didelio masto restruktūrizavimo atveju, ir padedant jiems kuo greičiau grįžti prie deramo ir tvaraus užimtumo;

               (2)EGF didžiausia metinė suma negali viršyti 186 mln. EUR (2018 m. kainomis), kaip nustatyta Tarybos reglamento (ES, Euratomas) 2020/2093 8 straipsnyje
                  33
               ;

               (3)2021 m. liepos 26 d. Prancūzija pateikė paraišką mobilizuoti EGF lėšas dėl atleistų darbuotojų „Airbus“ („Airbus SE“) ekonomikos sektoriuje, kuris pagal Europos bendrijos statistinį ekonominės veiklos rūšių klasifikatorių (NACE)
                  34
                priskiriamas 2 red. 30 skyriui (Transporto įrangos gamyba) Prancūzijoje. Paraiška buvo papildyta papildoma informacija, pateikta pagal Reglamento (ES) 2021/691 8 straipsnio 5 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) 2021/691 13 straipsnyje;

               (4)todėl iš EGF turėtų būti mobilizuota 3 745 264 EUR suma finansinei paramai pagal Prancūzijos pateiktą paraišką suteikti;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2022 finansinių metų Sąjungos bendrajame biudžete Europos prisitaikymo prie globalizacijos padarinių fondo atleistiems darbuotojams lėšos mobilizuojamos siekiant skirti 3 745 264 EUR įsipareigojimų ir mokėjimų asignavimų sumą.

               2 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [priėmimo data]
                  35*.

               Priimta Briuselyje

                  Europos Parlamento vardu
                        Tarybos vardu

                  Pirmininkas
                        Pirmininkas

                     (1)

                        OL L 153, 2021 5 3, p. 48.

                     (2)

                        2019 m. rugpjūčio 8 d. Komisijos deleguotasis reglamentas (ES) 2019/1755, kuriuo iš dalies keičiami Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo priedai. OL L 270, 2019 10 24, p. 1–56.

                     (3)

                        OL L 393, 2006 12 30, p. 1.

                     (4)

                        Pagal Reglamento (ES) 2021/691 7 straipsnio penktą pastraipą.

                     (5)

                        Vadovaujantis Reglamento (ES) 2021/691 8 straipsnio 2 dalimi 12 savaičių terminas buvo sustabdytas nuo 2021 m. sausio 1 d. iki 2021 m. gegužės 3 d.

                     (6)

                        Ekonominis ir socialinis vienetas arba ESU (pranc. unite économique et sociale, UES) – tai siekiant skatinti bendrą darbuotojų atstovavimą pagal Prancūzijos įstatymus nustatyta teisinė forma, apimanti bendroves, turinčias tą pačią vadovybę, veikiančias tame pačiame sektoriuje, kurių darbuotojai turi tuos pačius interesus, bet kurios teisiškai yra skirtingos bendrovės. Atleisti padalinio „Airbus Commercial“ ESU darbuotojai. Šis vienetas apima dvi „Airbus SE“ patronuojamąsias įmones Prancūzijoje – „Airbus SAS“ ir „Airbus Operations SAS“.

                     (7)

                        Neskelbtas dokumentas: „Airbus“ „Livre 2“ – COVID-19 krizės ir jos poveikio „Airbus“ veiklos sektoriui Prancūzijoje vidaus analizė.

                     (8)

                        Ten pat.

                     (9)

                        https://www.airbus.com/content/dam/corporate-topics/financial-and-company-information/Airbus-FY2020-Presentation.pdf

                     (10)

                  https://www.airbus.com/newsroom/press-releases/en/2020/04/airbus-reports-first-quarter-q1-2020-results.html
                  .

                     (11)

                        Accord collectif relatif au plan d’adaptation des sociétés composant l’UES Airbus Commercial dans le contexte de la crise économique Covid-19 et ses conséquences sur l’emploi.

                     (12)

                        Bendrovei „Airbus“ teko atleisti apie 9 400 darbuotojų visame pasaulyje. https://www.airbus.com/content/dam/corporate-topics/financial-and-company-information/Airbus-FY2020-SN.pdf.

                     (13)

                        Loi d’urgence n°2020-734, 2020 m. birželio 17 d.

                     (14)

                        Programą įgyvendino Civilinės aeronautikos mokslinių tyrimų patariamoji taryba – CORAC (pranc. Conseil pour la Recherche Aéronautique Civile).

                     (15)

                        Activité Partielle de Longue Durée (APLD) : https://www.service-public.fr/professionnels-entreprises/vosdroits/F35381

                     (16)

                        Prancūzijos nacionalinio statistikos ir ekonominių tyrimų instituto duomenys. Daugiau informacijos apie statistikos metodologiją žr. https://www.insee.fr/fr/metadonnees/source/indicateur/p1660/description.

                     (17)

                        Neskelbtas dokumentas: Airbus – Étude d’Impact, „BPI Consulting Paris“, 2020 m. gruodžio mėn.

                     (18)

                        Ten pat.

                     (19)

                        Ten pat.

                     (20)

                        2019 m. vasario 15 d. priimtame Accord-Gestion des Emplois et des Parcours Professionnels „Airbus“ įsipareigojo ne tik išnagrinėti tokius poreikius, bet ir aptarti juos su visais susijusiais vidaus dalyviais.

                     (21)

                        CGA-F (Comité de Groupe Airbus France), CSE-C (Comité Social Economique-Central), CSE-E (Comité Social Economique-Etablissement), Comité Européen.

                     (22)

                        ISCED 0–2 lygmenys

                     (23)

                        ISCED 3 lygmuo

                     (24)

                        ISCED 4 lygmuo

                     (25)

                        ISCED 5-8 lygmenys

                     (26)

                        Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Prancūzijos pateiktoje paraiškoje.

                     (27)

                        Bendra suma netiksli dėl suapvalinimo.

                     (28)

                        OL L 433, 2020 12 22, p. I/11.

                     (29)

                        OL L 433, 2020 12 22, p. I/29.

                     (30)

                        2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).

                     (31)

                        OL L 153, 2021 5 3, p. 48.

                     (32)

                        OL L 433, 2020 12 22, p. I/29.

                     (33)

                        2020 m. gruodžio 17 d. Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L 433, 2020 12 22, p. I/11).

                     (34)

                        2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).

                     (35)
                  *
                        Datą įrašo Parlamentas prieš paskelbiant OL.


               EUROPOS KOMISIJA
            Briuselis, 2022 01 12
            COM(2022) 6 final
            2022/0001(NLE)

            Pasiūlymas
            TARYBOS SPRENDIMAS
            dėl Europos Sąjungos ir Vanuatu Respublikos susitarimo dėl bevizio režimo trumpalaikio buvimo atveju taikymo dalinio sustabdymo

               AIŠKINAMASIS MEMORANDUMAS

               2019 m. sausio mėn. Komisijos priimtoje ataskaitoje „Investuotojų pilietybės ir leidimo gyventi schemos Europos Sąjungoje“
                  1
                aptariamos su tokiomis schemomis susijusios problemos, visų pirma kylančios dėl saugumo, organizuoto nusikalstamumo plitimo, pinigų plovimo, terorizmo finansavimo, mokesčių slėpimo ir korupcijos. ‑‑Joje įspėjama, kad bevizio režimo vykstant į Sąjungą procedūra besinaudojančiose šalyse, kurios įgyvendina investuotojų pilietybės schemas, šios schemos gali būti naudojamos siekiant apeiti įprastą Šengeno vizų išdavimo procedūrą ir su ja susijusį išsamų pavojaus vertinimą
                  2
               .

               ES ir Vanuatu bevizio režimo susitarimas
                  3
                taikomas nuo 2015 m. Iki 2015 m. Vanuatu vykdyta tik viena investuotojų pilietybės schema, pagal kurią išduotas ribotas skaičius pasų
                  4
               . Tačiau nuo 2015 m. Vanuatu patvirtino papildomas investuotojų pilietybės schemas, o atrinktų prašytojų skaičius gerokai išaugo. Remiantis Vanuatu valdžios institucijų pateikta informacija, šiuo metu veikia dvi schemos: Vanuatu įnašo programa ir Paramos vystymuisi programa. Iki 2021 m. kovo mėn. Vanuatu pagal investuotojų pilietybės schemas išdavė daugiau kaip 10 500 pasų
                  5
               . 2021 m. balandžio mėn. Vanuatu parlamentas patvirtino naują pilietybės schemą, kuri dar netaikoma
                  6
               .

               2017 m. Komisija pradėjo tirti Vanuatu schemas, nes jų taikymas sukėlė rimtų abejonių, visų pirma dėl jų saugumo spragų. Komisija taip pat įspėjo Vanuatu valdžios institucijas apie susitarime numatytas galimybes sustabdyti jo taikymą. Be to, 2017 m. Komisija paprašė Vanuatu valdžios institucijų pateikti informacijos apie schemų valdymą, visų pirma apie prašytojų saugumo patikras. 2018 m. Komisija sulaukė patikinimo iš Vanuatu vyriausybės dėl saugumo patikros procedūrų, kad šios procedūros apima tikrinimą Interpolo duomenų bazėse.

               2019 m. balandžio 15 d. vykusio penktojo aktyvesnio ES ir Vanuatu politinio dialogo metu ES dar kartą išreiškė savo susirūpinimą dėl Vanuatu investuotojų pilietybės schemų ir pabrėžė, kad tai gali turėti įtakos bevizio režimo susitarimui. ES paaiškino, kad nors Vanuatu sprendimai dėl natūralizacijos procedūrų yra suverenūs, būtinos labai griežtos asmens saugumo patikros siekiant užkirsti kelią bet kokiam piktnaudžiavimui.

               2019 m. liepos mėn. Komisija sužinojo, kad prašytojams pilietybė pagal Vanuatu investuotojų pilietybės schemas buvo suteikiama nepaisant to, jog jie buvo įtraukti į Interpolo duomenų bazes, ir kad kai kurie prašytojai pateikė suklastotus dokumentus (visų pirma suklastotus įrašus, kad nėra teistumo), o to Vanuatu valdžios institucijos nepastebėjo.

               Komisija siuntė raštus Vanuatu valdžios institucijoms, prašydama daugiau informacijos apie schemas, saugumo patikras ir pilietybės suteikimą Interpolo sąrašuose nurodytiems prašytojams, dar kartą įspėdama apie galimybę sustabdyti bevizio režimo taikymą
                  7
               .

               2021 m. balandžio 21 d. vykusio šeštojo aktyvesnio ES ir Vanuatu politiniame dialogo metu ES dar kartą atkreipė dėmesį į galimą Vanuatu investuotojų pilietybės schemų poveikį bevizio režimo susitarimui ir primygtinai rekomendavo, kad Vanuatu nedelsdama pašalintų su tokiomis schemomis susijusią galimą riziką, kurią kelia organizuotas nusikalstamumas, pinigų plovimas, mokesčių slėpimas ir korupcija. Šio politinio dialogo metu Vanuatu pareiškė įsipareigojanti įgyvendinti reformas, kurios išspręstų šias problemas, kaip antai glaudžiai bendradarbiauti su įvairiais suinteresuotaisiais subjektais, visų pirma su savo finansinės žvalgybos padaliniu, arba iš dalies pakeisti Pasų įstatymą. Tačiau 2021 m. balandžio mėn. Vanuatu vyriausybė ėmėsi tolesnių veiksmų, kad priimtų naują pilietybės suteikimo programą.

               Remdamasi iš Vanuatu gauta informacija, Komisija padarė išvadą, kad šios šalies investuotojų schemos turi didelių trūkumų ir saugumo spragų, galinčių kelti pavojų ES ir jos valstybių narių vidaus saugumui. Visų pirma vidutinė prašymų nagrinėjimo trukmė yra per trumpa, kad būtų galima atlikti nuodugnią patikrą, ir prieš suteikiant pilietybę nevyksta sistemingas keitimasis informacija su prašytojų kilmės šalimi arba ankstesne pagrindine gyvenamąja vieta. Be to, nėra jokių reikalavimų turėti fizinę gyvenamąją vietą Vanuatu ar ten būti. Tai, kad nereikalaujama surengti fizinio pokalbio, kelia papildomų abejonių dėl saugumo patikros patikimumo, nes dėl to valdžios institucijos turi mažiau galimybių patvirtinti prašyme pateiktą informaciją, įskaitant jos teisingumą ir patikimumą.

               Turimi duomenys taip pat kelia susirūpinimą dėl schemų masto, atmetimo rodiklio ir kilmės šalių.

               Pirma, atrinktų prašytojų skaičius yra didžiulis (Vanuatu pasų tarnybos duomenimis, 2013–2021 m. už investicijas pilietybė suteikta daugiau kaip 10 500 asmenų).

               Antra, buvo atmesta labai mažai prašymų. Remiantis turima informacija, iki 2020 m. atmestas tik vienas prašymas
                  8
               . Dėl to kyla dar daugiau abejonių dėl saugumo ir nuodugnios patikros patikimumo.

               Trečia, tarp atrinktų prašytojų kilmės šalių yra tokių, kurioms paprastai netaikomos kitos pilietybės schemos, kaip antai Iranas ir Afganistanas, ir yra kitų šalių, kurių piliečiams reikalinga trumpalaikė ES viza, įskaitant Nigeriją, Jemeną, Siriją, Pakistaną ir Libiją.

               Todėl pagal schemas, kurias Vanuatu yra patvirtinęs nuo 2015 m., vizas privalantys turėti piliečiai gali išvengti įprastos Šengeno vizų išdavimo procedūros ir išsamaus su ja susijusios individualios migracijos ir saugumo rizikos vertinimo.‑ Vanuatu investuotojų pilietybės schemos neužtikrina aukšto lygio saugumo, nurodyto 2019 m. Komisijos ataskaitoje dėl investuotojų pilietybės ir leidimo gyventi schemų
                  9
               .

               Galiausiai, nuo 2015 m. patvirtintos schemos buvo komerciškai reklamuojamos kaip bevizio režimo vykstant į ES procedūros, nors susitarimu dėl bevizio režimo nesiekiama leisti trečiųjų šalių piliečiams, kurie privalo turėti vizą tam, kad galėtų keliauti į ES, apeiti tokį reikalavimą įgyjant Vanuatu pilietybę. Nors ES gerbia suverenių šalių teisę priimti sprendimus dėl savo natūralizacijos procedūrų, bevizio režimo vykstant į Sąjungą procedūra neturėtų būti priemonė individualioms investicijoms už pilietybę pritraukti.

               Susitarimas gali būti visiškai arba iš dalies sustabdytas dėl priežasčių, susijusių su viešąja tvarka ar nacionalinio saugumo užtikrinimu
                  10
               .

               Atsižvelgdama į tai Komisija laikosi nuomonės, kad Vanuatu schemos, taikomos investuotojams, prieštarauja ES vizų politikos tikslams ir tam, kad Reglamente 2018/1806
                  11
                trečiosios šalys, kurių piliečiams taikomas reikalavimas turėti vizą, aiškiai atskiriamos nuo  trečiųjų šalių, kurių piliečiams toks reikalavimas netaikomas, o tai ES nustato kiekvienu konkrečiu atveju įvertinusi įvairius kriterijus, susijusius, be kita ko, su saugumu. Pagal tokias schemas trečiųjų šalių piliečiams, kuriems, jei jie nebūtų įgiję Vanuatu pilietybės, galiotų reikalavimas turėti vizą, sudaromos sąlygos keliauti į ES be vizos, neatlikus patikimumo patikrinimo prieš tai, kai jie atvyksta prie išorės sienų, kaip to reikalaujama pagal Šengeno vizų išdavimo procedūrą.

               Atsižvelgiant į tai, kas išdėstyta pirmiau, yra pagrįstų priežasčių iš dalies ir proporcingai sustabdyti bevizio režimo taikymą, kad būtų sušvelnintas investuotojų pilietybės schemų poveikis ES ir Vanuatu taikomam beviziam režimui. Kadangi valstybių narių sienos apsaugos pareigūnai praktiškai neturės galimybių nustatyti, ar paprastas pasas buvo išduotas pagal investuotojams taikomą schemą, Susitarimo taikymo sustabdymo nuostata turėtų būti taikoma visiems paprastiems pasams, išduotiems nuo 2015 m. gegužės 25 d., kai už investicijas Vanuatu pradėjo masiškai išduoti pasus.

               2022/0001 (NLE)

               Pasiūlymas

               TARYBOS SPRENDIMAS

               dėl Europos Sąjungos ir Vanuatu Respublikos susitarimo dėl bevizio režimo trumpalaikio buvimo atveju taikymo dalinio sustabdymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą,

               atsižvelgdama į Sutartį dėl Europos Sąjungos veikimo, ypač į jos 218 straipsnio 9 dalį,

               kadangi:

               (1)siekdamos palengvinti Vanuatu piliečių keliones į Sąjungą ir Sąjungos piliečių keliones į Vanuatu Europos Sąjunga ir Vanuatu Respublika (toliau – Šalys) 2015 m. gegužės 28 d. sudarė susitarimą dėl bevizio režimo trumpalaikio buvimo atveju
                  12

                  13
                (toliau – Susitarimas);

               (2)Susitarimas grindžiamas bendru Šalių noru skatinti žmonių tarpusavio ryšius, turizmą ir bendrą Sąjungos bei Vanuatu verslą;

               (3)pagal Susitarimo 8 straipsnio 4 dalį bet kuri Šalis gali visiškai arba iš dalies sustabdyti Susitarimo taikymą, visų pirma dėl priežasčių, susijusių su viešąja tvarka ir nacionaliniu saugumu. Apie sprendimą dėl sustabdymo kitai Šaliai turi būti pranešama ne vėliau kaip likus 2 mėnesiams iki tokio sprendimo numatomo įsigaliojimo. Jeigu to sustabdymo priežasčių nebeliktų, Susitarimo taikymą sustabdžiusi Šalis turi nedelsdama pranešti apie tai  kitai Šaliai ir panaikinti sustabdymą;

               (4)Vanuatu taiko investuotojų pilietybės schemas, pagal kurią ji yra suteikusi Vanuatu pilietybę kitų šalių piliečiams, kurie su Vanuatu iki tol nėra turėję jokių ryšių, ir priėmusi teigiamus sprendimus dėl didžiosios daugumos prašymų. Iki 2021 m. kovo mėn. ji išdavė daugiau kaip 10 500 pasų, o atmetimo rodiklis yra itin mažas
                  14
               . Dėl to kyla abejonių dėl saugumo ir Vanuatu atliekamos nuodugnios patikros patikimumo;

               (5)2017 m. spalio mėn., 2019 m. lapkričio mėn., 2020 m. birželio mėn. ir 2021 m. kovo mėn. pasikeitusi raštais Komisija išreiškė didelį susirūpinimą ir įspėjo Vanuatu vyriausybę, kad gali būti vėl taikomas vizos reikalavimas. Vanuatu pateikė paaiškinimus, tačiau jų nepakako toms abejonėms išsklaidyti;

               (6)tai, kad pilietybė suteikiama Interpolo duomenų bazėse nurodytiems prašytojams, prieštarauja ankstesniems Vanuatu valdžios institucijų patikinimams dėl saugumo patikros ir kelia dar daugiau abejonių dėl schemų saugumo patikros procedūrų patikimumo;

               (7)tarp atrinktų prašytojų, kuriems suteikta Vanuatu pilietybė, yra asmenų, kurių tautybės yra susijusios su keletu kilmės šalių, kurių piliečiai, kirsdami Sąjungos išorės sienas, privalo turėti vizas. Be to, Komisija išreiškė susirūpinimą dėl netaikomų fizinio buvimo ar gyvenamosios vietos reikalavimų, trumpų nagrinėjimo terminų taikant schemas ir tai, kad nevyksta sistemingas keitimasis informacija su prašytojų kilmės šalimis arba ankstesne prašytojų pagrindine gyvenamąja vieta. Komisija priėjo prie išvados, kad Vanuatu atliekama prašymų dėl pilietybės suteikimo investuotojams patikra neužtikrina aukšto lygio saugumo;

               (8)Susitarimo taikymo sustabdymas turėtų būti taikomas tik paprastiems pasams, išduotiems nuo 2015 m. gegužės 25 d., kai ėmė itin didėti pagal Vanuatu investuotojų pilietybės schemas atrenkamų prašytojų skaičius;

               (9)todėl visiems Vanuatu piliečiams, turintiems nuo 2015 m. gegužės 25 d. Vanuatu išduotą paprastą pasą, Susitarimo taikymas turėtų būti sustabdytas;

               (10)šiuo sprendimu plėtojamos Šengeno acquis nuostatos, kurias įgyvendinant Airija nedalyvauja pagal Tarybos sprendimą 2002/192/EB
                  15
               ; todėl Airija nedalyvauja priimant šį sprendimą ir jis nėra jai privalomas ar taikomas,

               PRIĖMĖ ŠĮ SPRENDIMĄ:

               1 straipsnis

               Europos Sąjungos ir Vanuatu Respublikos susitarimo dėl bevizio režimo trumpalaikio buvimo atveju taikymas Vanuatu piliečiams, turintiems nuo 2015 m. gegužės 25 d. Vanuatu išduotą paprastą pasą, yra sustabdomas.

               2 straipsnis

               Šis sprendimas įsigalioja [Leidinių biurui: įrašyti konkrečią datą – du mėnesiai nuo paskelbimo datos].

               Priimta Briuselyje

                     Tarybos vardu

                     Pirmininkas

                     (1)

                        COM(2019) 12 final.

                     (2)

                        p. 22–24.

                     (3)

                        Europos Sąjungos ir Vanuatu Respublikos susitarimas dėl bevizio režimo trumpalaikio buvimo atveju (OL L 173, 2015 7 3, p. 48).

                     (4)

                        Remiantis Vanuatu valdžios institucijų pateikta informacija, 2014–2015 m. pagal Kapitalo investicijų ir imigracijos programą (CIIP) buvo išduoti 93 pasai.

                     (5)

                        2021 m. birželio 14 d. Vanuatu pasų tarnybos pateikta informacija.

                     (6)

                        2021 m. birželio 17 d. ES delegacijos pateikta informacija.

                     (7)

                        2019 m. lapkričio 15 d. ir 2020 m. birželio 18 d. Komisijos raštai Vanuatu.

                     (8)

                        2020 m. rugsėjo 22 d. Vanuatu pasų tarnybos pateikta informacija.

                     (9)

                        COM(2019) 12 final.

                     (10)

                        Minėto Europos Sąjungos ir Vanuatu susitarimo dėl bevizio režimo 8 straipsnio 4 dalis.

                     (11)

                        2018 m. lapkričio 14 d. Europos Parlamento ir Tarybos reglamentas (ES) 2018/1806, nustatantis trečiųjų šalių, kurių piliečiai, kirsdami išorines sienas, privalo turėti vizas, ir trečiųjų šalių, kurių piliečiams toks reikalavimas netaikomas, sąrašus (OL L 303, 2018 11 28, p. 39).

                     (12)

                        OL L 173, 2015 7 3, p. 48.

                     (13)

                        2016 m. vasario 12 d. Tarybos sprendimas (ES) 2016/272 dėl Europos Sąjungos ir Vanuatu Respublikos susitarimo dėl bevizio režimo trumpalaikio buvimo atveju sudarymo Europos Sąjungos vardu (OL L 52, 2016 2 27, p. 11).

                     (14)

                        2021 m. birželio 14 d. Vanuatu pasų tarnybos pateikta informacija.

                     (15)

                        2002 m. vasario 28 d. Tarybos sprendimas 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (
                  OL L 64, 2002 3 7, p. 20
                  ).


               EUROPOS KOMISIJA
            Briuselis, 2022 01 14
            COM(2022) 9 final
            2022/0005(NLE)

            Pasiūlymas
            TARYBOS SPRENDIMAS
            dėl Europos bendrijos bei jos valstybių narių ir Jungtinių Amerikos Valstijų Susitarimo dėl GALILEO ir GPS palydovinių navigacijos sistemų ir su jomis susijusių programų skatinimo, suteikimo ir naudojimo galiojimo pratęsimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Europos bendrijos bei jos valstybių narių ir Jungtinių Amerikos Valstijų susitarimas dėl GALILEO ir GPS (Globalinė padėties nustatymo sistema) palydovinių navigacijos sistemų ir su jomis susijusių programų skatinimo, suteikimo ir naudojimo
                     1
                   (toliau – Susitarimas) buvo pasirašytas 2004 m. Jis įsigaliojo 2011 m., kai jį ratifikavo JAV, ES ir visos valstybės narės.

                  Šio Susitarimo tikslas yra parengti pagrindus Šalių bendradarbiavimui skatinant, teikiant ir naudojant civilinius GPS ir GALILEO navigacijos ir laiko nustatymo signalus ir paslaugas, pridėtinės vertės paslaugas, patikslinimus, pasaulio navigacijos ir laiko nustatymo prekes.

                  Susitarimo 20 straipsnio 5 dalyje nustatyta, kad „Šis Susitarimas galioja dešimt metų. Ne vėliau, nei likus trims mėnesiams iki pradinio dešimties metų laikotarpio pabaigos, Šalys viena kitai praneša apie savo ketinimus dėl Susitarimo pratęsimo penkerių metų laikotarpiui.“ Susitarimas nustoja galioti 2021 m. gruodžio 12 d.

                  2021 m. birželio mėn. JAV pranešė apie savo suinteresuotumą prašyti įgaliojimų pratęsti Susitarimo galiojimą. Rugsėjo mėn. Komisija atsakė, kad prašys Europos Sąjungos Tarybos leidimo pratęsti Susitarimo galiojimą.

                  Iš Europos Komisijos atlikto vertinimo aiškiai matyti, kad Susitarimas yra svarbus pagrindas, padedantis ES ir JAV abipusiai naudingai bendradarbiauti palydovinės navigacijos srityje.

                  Susitarimas yra labai svarbus siekiant suprasti viena kitos palydovinės navigacijos aplinkybes ir kartu nustatyti prioritetines abipusio suinteresuotumo tarptautiniu bendradarbiavimu sritis. Jis taip pat suteikia naudingą forumą ankstesniam bendradarbiavimui įvertinti ir būsimiems veiksmams nustatyti.

                  ES yra suinteresuota atnaujinti šį Susitarimą, kad būtų toliau plėtojamas bendradarbiavimas su JAV palydovinės navigacijos srityje.

               •Suderinamumas su toje pačioje politikos srityje galiojančiomis nuostatomis

                  Ši iniciatyva visiškai atitinka 2021 m. balandžio 28 d. Europos Parlamento ir Tarybos reglamentą (ES) 2021/696, kuriuo sudaroma Sąjungos kosmoso programa, įsteigiama Europos Sąjungos kosmoso programos agentūra ir panaikinami reglamentai (ES) Nr. 912/2010, (ES) Nr. 1284/2013 bei (ES) Nr. 377/2014 ir Sprendimas Nr. 541/2014/ES.

                  Reglamente (ES) 2021/696 nustatyta:

                  – 67 konstatuojamojoje dalyje: siekiant optimizuoti naudojimąsi teikiamomis paslaugomis, GALILEO teikiamos paslaugos turėtų būti suderinamos ir sąveikios, kiek tai įmanoma, su kitomis palydovinės navigacijos sistemomis, nedarant poveikio strateginio Sąjungos savarankiškumo tikslui;

                  – 48 straipsnio 2 dalyje: GALILEO ir EGNOS (Europos geostacionarinė navigacinė tinklo sistema) bei jų paslaugos turi būti suderinamos ir sąveikios su kitomis palydovinės navigacijos sistemomis ir įprastinėmis radionavigacinėmis priemonėmis, jei reikiami suderinamumo ir sąveikumo reikalavimai bei suderinamumo ir sąveikumo sąlygos yra nustatyti tarptautiniuose susitarimuose.

                  GALILEO ir GPS radijo dažnių suderinamumas ir sąveika yra vienas iš pagrindinių Susitarimo tikslų.

                  Tarptautinis bendradarbiavimas taip pat yra vienas iš pagrindinių Europos kosmoso strategijos elementų, kaip nustatė Komisija savo 2016 m. spalio 26 d. komunikate
                     2
                  , kuriame nustatyta, kad Komisija, koordinuodama dažnių paskirstymą Europos ir tarptautiniu lygmenimis, atsižvelgs į konkrečius kosmoso sistemų reikalavimus.

                  Europos GNSS (globali navigacijos palydovinė sistema) yra svarbi dalis ES politikos, kuria siekiama visapusiško sausumos, jūrų ir oro transporto infrastruktūros integravimo saugios, sklandžios, ekonomiškos ir aplinką tausojančios navigacijos tikslais. Bendradarbiavimo susitarimų dėl palydovinės navigacijos sudarymas su šalimis, kurios taip pat kuria savo GNSS, įskaitant JAV, yra Sąjungos GNSS tarptautinės strategijos dalis.

                  JAV yra viena iš pagrindinių partnerių ir artimiausia GNSS teikimo GALILEO tikslams partnerė.

                  Šiame pasiūlyme nenumatyta JAV suteikti nuosavybės arba sprendimų priėmimo teisių.

               •Suderinamumas su kitomis Sąjungos politikos sritimis

                  Pasiūlyme taip pat atsižvelgiama į naują ES ir JAV transatlantinę pasaulinių pokyčių darbotvarkę, kuri šiomis aplinkybėmis yra svarbi, nes ja Sąjunga ir JAV skatinamos bendradarbiauti technologijų, prekybos ir standartų srityse.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Sutarties dėl Europos Sąjungos veikimo 189 straipsnis ir 218 straipsnio 6 dalies a punkto v papunktis.

                  Pagal nusistovėjusią Teisingumo Teismo praktiką „Sąjungos teisės akto ... teisinio pagrindo parinkimas turi būti grindžiamas objektyviais kriterijais, kuriems gali būti taikoma teisminė kontrolė ir prie kurių, be kita ko, priskirtinas šio akto tikslas ir turinys“.
                     3

                  SESV 189 straipsnio 1 dalyje nustatyta: „Siekdama skatinti mokslinę ir techninę pažangą, pramonės konkurencingumą ir įgyvendinti savo politiką, Sąjunga parengia Europos kosmoso politiką. Šiuo tikslu ji gali skatinti bendras iniciatyvas, remti mokslinius tyrimus ir technologijų plėtrą bei koordinuoti pastangas, reikalingas kosmosui tyrinėti ir panaudoti.“

                  Šis Susitarimas prie to prisideda, kaip matyti iš jo 1 straipsnio, pagal kurį „tikslas yra parengti pagrindus Šalių bendradarbiavimui skatinant, teikiant ir naudojant civilinius GPS ir GALILEO navigacijos ir laiko nustatymo signalus ir paslaugas, pridėtinės vertės paslaugas, patikslinimus, pasaulio navigacijos ir laiko nustatymo prekes“. Be to, „Šalys ketina palaikyti dvišalius ir daugiašalius darbo santykius, kaip numatyta šiame Susitarime, skatindamos ir lengvindamos šių signalų, paslaugų ir įrangos naudojimą taikiems civiliniams, komerciniams ir mokslo tikslams, kurie atitinka abipusio saugumo interesus ir juos palaiko“. Pagal SESV 216 straipsnio 1 dalį, ES tokiu būdu yra kompetentinga nuspręsti dėl Susitarimo galiojimo pratęsimo savo vardu, kad pasiektų SESV 189 straipsnyje nustatytus tikslus.

                  Sprendimo dėl Susitarimo galiojimo pratęsimo ES vardu procedūrinis teisinis pagrindas yra SESV 218 straipsnio 6 dalies a punkto v papunktis. Komisijai nebūtina prašyti Tarybos leidimo derėtis dėl pratęsimo pagal SESV 218 straipsnio 2 dalį. Susitarimo 20 straipsnio 5 dalyje numatytos ne derybos, bet paprastas informavimas.

               •Subsidiarumo principas (neišimtinės kompetencijos atveju)

                  Atskiros valstybės narės negali pasiekti pasiūlymo tikslų dėl toliau nurodytų priežasčių.

                  – GALILEO nuosavybės teise priklauso Sąjungai ir jos išlaikymo išlaidos vertinamos keletu dešimčių milijardų eurų, ji finansuojama kaip Europos iniciatyva, kurią Komisija valdo vykdydama kosmoso politiką.

                  – GALILEO sistemą ir jos paslaugas teikia ne kuri nors viena valstybė narė. Dėl to šio Susitarimo, kurio galiojimas pratęsiamas, taikymo sritis negali būti apribota kuria nors viena valstybe nare ar valstybių narių grupe, ji daro poveikį visai Sąjungai ir, kai kuriais aspektais, gali turėti įtakos net viso pasaulio mastu.

                  – Kosmoso sektoriaus pramonės ir techninės žinios pasiskirsčiusios keliose valstybėse narėse ir jokia atskira valstybė narė nėra pajėgi viena jų visų įvaldyti. Be koordinuotų pastangų ir dalijimosi informacija, padidėtų rizika, kad su JAV būtų susitarta dėl neoptimalių sprendimų.

                  Pasiūlymo tikslus bus galima geriau pasiekti Sąjungos lygmens veiksmais dėl toliau nurodytų priežasčių.

                  – GALILEO sistemos infrastruktūra diegiama virš viso pasaulio, o GALILEO saugumas ir apsauga dideliu mastu priklausys nuo to, kaip Sąjunga ir visos jos valstybės narės, prireikus remiamos JAV, užtikrins nuoseklias apsaugos priemones.

                  – Komisija, kaip Sąjungos vardu veikianti programos valdytoja ir sistemos savininkė, turi geresnes galimybes imtis visų pagrįstų priemonių, kad būtų sudarytos sąlygos tokiam nuoseklumui užtikrinti. To nepadarius, padidėtų saugumo rizika ir rizika Sąjungai bei jos valstybėms narėms sulaukti civilinės atsakomybės ieškinių, įvykus rimtiems incidentams.

                  Pozicijos, kurių Komisija laikosi Sąjungos vardu įvairiose darbo grupėse, įsteigtose pagal Susitarimo 13 straipsnį, užtikrina nuoseklumą Sąjungos mastu.

               •Proporcingumo principas

                  Netaikoma

               •Priemonės pasirinkimas

                  Susitarimo galiojimo pratęsimas yra vienintelė priemonė, kuria užtikrinamas santykių su JAV nuoseklumas visos Sąjungos mastu civilinės palydovinės navigacijos srityje. Susitarimas netaikomas daugumai karinių palydovinės navigacijos ir laiko nustatymo aspektų.

                  Ypač svarbu nuosekliai taikyti Šalių priimtas priemones dėl civilinių palydovinių navigacijos ir laiko nustatymo signalų ir signalų teikėjų, civilinių palydovinių navigacijos ir laiko nustatymo paslaugų ir paslaugų teikėjų, patikslinimų, pridėtinės vertės paslaugų ir pridėtinės vertės paslaugų teikėjų, taip pat pasaulio navigacijos ir laiko nustatymo prekių.

                  Sutartyje dėl ES veikimo nenumatyta kitų perspektyvių galimybių reguliuoti santykius su trečiąja šalimi.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Ši iniciatyva į programos REFIT darbotvarkę neįtraukta.

               •Konsultacijos su suinteresuotosiomis šalimis

                  Dėl Susitarimo galiojimo pratęsimo Komisija kreipėsi į GNSS programų komitetą.

                  Komisija taip pat konsultavosi su Tarybos įvairiarūšio vežimo darbo grupe ir Tarybos kosmoso darbo grupe.

               •Tiriamųjų duomenų rinkimas ir naudojimas

                  Gautų ir panaudotų rekomendacijų santrauka.

                  Tikslinga ir pageidautina, kad Sąjunga pratęstų Susitarimo galiojimą. Susitarime nėra jokių nuostatų, kurios būtų pasenusios, nepriimtinos arba trukdytų pratęsti Susitarimo galiojimą.

               •Poveikio vertinimas

                  Pirmoji galimybė – nesiimti iniciatyvos reaguoti į valstybių narių ir JAV pareikštą suinteresuotumą pratęsti Susitarimo galiojimą. Tai galėtų būti suprasta kaip ignoravimo gestas, kuris galėtų sukelti pavojų GALILEO ir GPS suderinamumui; uždelsti arba nutraukti bendradarbiavimą dėl jų sąveikos, todėl kiltų pavojus, kad bus uždelstas GALILEO operacinių pajėgumų įgyvendinimas.

                  Antroji galimybė yra pratęsti dabartinio Susitarimo galiojimą. Ši galimybė pasirinkta todėl, kad:

                  •
                        GALILEO ir GPS sistemos dar plėtojamos ir tobulinamos. Nuolatinis bendradarbiavimas taikant abi sistemas yra būtinas dėl įvairių priežasčių, be kita ko, siekiant užtikrinti suderinamumą ir sąveikumą;

                  •
                        JAV yra privilegijuota Sąjungos palydovinės navigacijos srities partnerė;

                  •
                        JAV ir Sąjungos valstybės narės neprieštarauja tam, kad Susitarimo galiojimas būtų pratęstas.

               •Reglamentavimo tinkamumas ir supaprastinimas

                  Ši iniciatyva į programos REFIT darbotvarkę neįtraukta.

               4.POVEIKIS BIUDŽETUI

                  Per dešimt Susitarimo taikymo metų nė vienai iš Šalių nereikėjo finansuoti jokios veiklos pagal jį.

                  Per kitus penkerius metus, pratęsus šio susitarimo galiojimą, finansavimo taip pat nereikės.

                  Poveikis biudžetui apsiribos tik administracinėmis išlaidomis, kurias Šalys padengs, vykdydamos savo atsakomybės sričiai priklausančias užduotis. Visos administracinės išlaidos susijusios su komandiruotėmis. Visos Komisijos komandiruotės pagal Susitarimą apmokamos iš bendrojo komandiruočių biudžeto, o ne iš GALILEO veiklos biudžeto pagal ES kosmoso programos reglamentą.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Šiame pasiūlyme pratęsti Susitarimo galiojimą nenumatyta JAV suteikti GALILEO nuosavybės arba sprendimų priėmimo teisių.

                  Pasiūlymu JAV nesuteikiama teisė dalyvauti su GNSS susijusių ES programų komitetų ar darbo grupių veikloje.

                  Pasiūlymu JAV neleidžiama dalyvauti teikiant GALILEO paslaugą valstybinėms institucijoms, susijusiuose forumuose, darbo grupėse ar diskusijose.

               2022/0005 (NLE)

               Pasiūlymas

               TARYBOS SPRENDIMAS

               dėl Europos bendrijos bei jos valstybių narių ir Jungtinių Amerikos Valstijų Susitarimo dėl GALILEO ir GPS palydovinių navigacijos sistemų ir su jomis susijusių programų skatinimo, suteikimo ir naudojimo galiojimo pratęsimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 189 straipsnį kartu su 218 straipsnio 6 dalies antros pastraipos a punkto v papunkčiu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą
                  4
               ,

               kadangi:

               (1)Tarybos sprendimu 2011/901/ES
                  5
                buvo pritarta Jungtinių Amerikos Valstijų ir Europos bendrijos bei jos valstybių narių Susitarimo dėl GALILEO ir GPS palydovinių navigacijos sistemų ir su jomis susijusių programų skatinimo, suteikimo ir naudojimo
                  6
                sudarymui. Susitarimas buvo pasirašytas 2004 m. birželio 26 d. Dromolando pilyje, Airijoje, ir įsigaliojo 2011 m. gruodžio 12 d.;

               (2)pagal Susitarimo 20 straipsnio 5 dalį, jis galioja 10 metų ir ne vėliau kaip prieš tris mėnesius iki pradinio 10 metų laikotarpio pabaigos Šalys turi pranešti viena kitai apie savo ketinimą pratęsti Susitarimą penkerių metų laikotarpiui. Susitarimas nustojo galioti 2021 m. gruodžio 12 d.;

               (3)abi Šalys patvirtino savo ketinimą pratęsti Susitarimo galiojimą papildomam penkerių metų laikotarpiui, niekaip jo nepakeitus. Pratęsus Susitarimo galiojimą, jo turinys turėtų likti toks pats. Siekiant užtikrinti Susitarimo tęstinumą, šis sprendimas turėtų įsigalioti skubos tvarka ir turėtų būti taikomas nuo 2021 m. gruodžio 12 d.;

               (4)todėl Susitarimo galiojimo pratęsimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Jungtinių Amerikos Valstijų ir Europos bendrijos bei jos valstybių narių Susitarimo dėl GALILEO ir GPS palydovinių navigacijos sistemų ir su jomis susijusių programų skatinimo, suteikimo ir naudojimo galiojimo pratęsimas 5 metų laikotarpiui patvirtinamas Sąjungos vardu.

               2 straipsnis

               Komisija įgaliojama Sąjungos vardu perduoti Jungtinėms Amerikos Valstijoms Susitarimo 20 straipsnio 1 dalyje nurodytą diplomatinę notą ir pateikti šį pranešimą: „2009 m. gruodžio 1 d. įsigaliojus Lisabonos sutarčiai, Europos Sąjunga pakeitė Europos bendriją ir tapo jos perėmėja ir nuo tos datos naudojasi visomis Europos bendrijos teisėmis ir perima visas jos pareigas. Todėl nuorodos į „Europos bendriją“ Susitarimo tekste atitinkamai laikomos nuorodomis į „Europos Sąjungą“.“

               3 straipsnis

               Šis sprendimas įsigalioja jo priėmimo dieną.

               Jis taikomas nuo 2021 m. gruodžio 12 d.

               Priimta Briuselyje

                     Tarybos vardu

                     Pirmininkas

               FINANSINĖ TEISĖS AKTO PASIŪLYMO PAŽYMA

               Finansinės teisės akto pasiūlymo pažymos nėra, nes nėra su šiuo Susitarimu susijusių išlaidų, išskyrus kelionės išlaidas, kurios apmokamos iš bendrojo komandiruočių biudžeto, o ne iš GALILEO veiklos biudžeto pagal ES kosmoso programą.

                     (1)

                        OL L348, 2011 12 31, p.3.

                     (2)

                        Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Europos kosmoso strategija“, COM(2016) 705, 2016 10 26.

                     (3)

                        Pavyzdžiui, byla C-263/14 Europos Parlamentas prieš Tarybą (Susitarimas dėl Tanzanijos piratų) ECLI EU C 2016 435, 43–44 punktai.

                     (4)

                        OL C , , p. .

                     (5)

                        2011 m. gruodžio 12 d. Tarybos sprendimas 2011/901/ES dėl Jungtinių Amerikos Valstijų ir Europos bendrijos bei jos valstybių narių Susitarimo dėl GALILEO ir GPS palydovinių navigacijos sistemų ir su jomis susijusių programų skatinimo, suteikimo ir naudojimo sudarymo (OL L 348, 2011 12 31, p. 1).

                     (6)

                        Europos bendrijos bei jos valstybių narių ir Jungtinių Amerikos Valstijų Susitarimas dėl GALILEO ir GPS palydovinių navigacijos sistemų ir su jomis susijusių programų skatinimo, suteikimo ir naudojimo (OL L 348, 2011 12 31, p. 3).